NaiveNeuron/SloPal huggingface dataset:
Jurík, Beáta, poslankyňa NR SR (2024-01-09):
Ďakujem za slovo, pán predsedajúci. A taktiež ďakujem vám, kolegyňa, za váš príspevok do rozpravy, ktorý mi umožní opäť reagovať na ten akože argument o tom, ako vraj nás Európska únia žiada, aby sme prijali tieto zmeny v skrátenom legislatívnom konaní, pretože inak nás čakajú sankcie. Tak padla tu taká otázka, že prečo sa vlastne Európska únia zaujíma o tieto zmeny. Premiér povedal, že preto, že opoziční europoslanci žalujú Komisii. Prirovnal ich dokonca ku potkanom, pretože, citujem, „len potkany sú schopné ísť proti záujmom našej krajiny“. S tým posledným sa nedá nesúhlasiť, aj keď ja by som teda o ľuďoch, a nielen o tých, ktorí idú proti záujmom krajiny, nech si už o nich teda myslím čokoľvek, nikdy nepovedala, že sú potkany, to robili kedysi a teda robia to aj dnes extrémisti, ale teda odpoveď na túto otázku, prečo sa Európska únia o to zaujíma, nám dáva samotná Európska komisia, ale Európska prokuratúra. A EÚ sa nestará do žiadnych našich vnútroštátnych vecí, do ktorých sa nemá. To som tiež mimochodom počula na výbore pre európske záležitosti, od ktorého by som teda čakala, že jeho členovia a členky aspoň ako-tak rozumejú právu EÚ, nuž ale asi úplne nie. A nejde tu ani o žiadny princíp subsidiarity, ten sa uplatňuje iba v prípadoch prijímania európskych legislatívnych aktov, čiže vôbec nie sme v tejto oblasti. Táto novela nie je našou vnútornou vecou, do ktorej nikoho nič. A ak už teda vláda nediskutuje s nami, tak bude musieť diskutovať s Európskou úniou, pretože tá novela zasahuje do kompetencií EPPO, teda Európskej prokuratúry, ale aj ďalších orgánov, ako som spomínala včera, napríklad teda ten Eurojust alebo OLAF. A áno, týka sa aj EÚ, pretože Slovenská republika skutočne zle transponovala smernicu o ochrane finančných záujmov EÚ, v dôsledku čoho v obrovskom množstve prípadov nedovoľujeme vyšetrovanie práve EPPO všetkých tých podvodov, ktoré na Slovensku máme. Ďakujem. (Potlesk.)
Slafkovský, Alexander, poslanec NR SR (2010-08-10):
Ďakujem pekne. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Laššáková, Jana, podpredsedníčka NR SR (2015-02-04):
Pán poslanec, k prerokovaným zákonom. Takže, dobre, nech sa páči.
Glváč, Martin, podpredseda NR SR (2018-11-27):
Ďakujem, vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave. Súčasne ho žiadam, aby ste oznámili termín hlasovania.
Galko, Ľubomír, poslanec NR SR (2013-12-18):
Ďakujem pekne. Pán poslanec Viskupič, ja by som chcel zareagovať na tú časť, kde si hovoril o tom, že vlastne už tri zákony si mal schválené, ktoré, ktoré si navrhol do tejto, do pléna alebo do parlamentu, a SMER, musel si čakať pol roka, dokiaľ to predložila vládna strana a schválila. No, my sme sa stali svedkami, a nie je tomu tak dávno, čo sa prevalilo pomerne dosť veľa informácií o takej špeciálnej záľube predstaviteľov SMER-u, vystupovať pod rôznymi nickmi a pod rôznymi cudzími identitami. Začínalo to všelijakými nickmi typu Koleso alebo predtým Jakub Topoľ a dokonca v posledných dňoch sme zistili, aby teda sme sa dočítali, že cez nejakých mladých sociálnych demokratov sa nám tu zjavilo obrovské množstvo falošných profilov na internete a na Facebooku a kade-tade, ktoré ovládli celý internet. Toto je niečo podobné, aj keď je to opačne. Ale chcel by som povedať, že zatiaľ to, čo som rozprával, to zaplnenie toho internetu, malo za cieľ alebo má za cieľ niekomu ublížiť a sú to nefér a nekorektné metódy a prostriedky, toto, že vládna strana či už formou ministerských zákonov, návrhov zákonov, alebo formou poslaneckých návrhov zákonov preberá návrhy od opozície, ktoré sú dobré a ktoré zlepšujú občanom život na Slovensku, ja nehodnotím negatívne a môže ťa to len tešiť, že tri návrhy ti prešli. Môžeme si o tom myslieť hocičo, môžeme si myslieť celkom oprávnene, že nemajú žiaden odborný potenciál alebo majú nízky potenciál, ale to, že ten zákon, ktorý ty si navrhol, o pol roka v tej podobe, s ktorým si do parlamentu prišiel, prejde, si myslím, že stojí za to sa povzniesť. Ďakujem pekne.
Bugár, Béla, podpredseda NR SR (2011-10-11):
Pán poslanec Fořt.
Kuriak, Milan poslanec NR SR (2020-07-09):
Ďakujem. Pán predseda, dajte, prosím, hlasovať o návrhu uznesenia tak, ako je uvedené v prílohe spoločnej správy. Ďakujem.
Kavecká, Monika, poslankyňa NR SR (2022-09-22):
Vážený pán predsedajúci, vážení páni ministri, vážení páni poslanci, pani poslankyne, v súlade so zákonom o rokovacom poriadku som bola určená predsedníčkou Výboru Národnej rady pre zdravotníctvo za spravodajkyňu k návrhu uvedeného zákona. Ale to už mám prvé čítanie, prepáčte. (Smiech v sále. Rečníčka sa na chvíľu vzdialila od rečníckeho pultu, aby si vymenila podklady k návrhu hlasovania.) Ďakujem za trpezlivosť. Pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, tlač 1200 (správne 1199, pozn. red.), v skrátenom legislatívnom konaní.
P. Hrušovský, podpredseda NR SR: (2001-11-29):
Návrh sme neprijali.
Paška, Pavol, predseda NR SR (2014-11-10):
Pán poslanec Osuský.
Žiga, Peter, podpredseda NR SR (2024-01-18):
Pán poslanec Grendel.
Dostál, Ondrej, poslanec NR SR (2019-10-15):
Pán poslanec Simon, chcel by som sa dotknúť tej časti tvojho vystúpenia, kde si hovoril o poľnohospodároch, o náhradách a teda najmä o škodách, ktoré poľnohospodárska zver spôsobuje poľnohospodárom. Mňa by teda zaujímalo, možno pani ministerka by nám mohla povedať, že akým spôsobom bol tento zákon dorokovaný s organizáciami, ktoré zastupujú poľnohospodárov. Lebo na jednej strane tu máme poľovníctvo, ktoré pre málokoho v dnešnej dobe je hlavným zdrojom obživy. Je to naozaj skôr teda nejaká voľnočasová aktivita, nechcem to, nechcem znižovať význam tejto aktivity, ale teda v porovnaní s ľuďmi, ktorí si na pôde dorábajú doslova na živobytie a ktorí častokrát sú, sú nadmernými stavmi zveri poškodzovaní, nemajú možnosť sa brániť a nie sú im vyplácané adekvátne náhrady, tak je potrebné, aby štát robil nejakého rozhodcu, lebo v zákone o poľovníctve sa stretá mnoho záujmov. A teda v rámci tejto faktickej by som rád upozornil na to, že, že dostávajú sa tu do konfliktu záujmy poľnohospodárov, farmárov, ktorí, ktorých majú problém s nadmernými stavmi zveri a so škodami, ktoré im táto zver spôsobuje, a záujmy, záujmy poľovníkov, ktorí, naopak, majú záujem na tom, aby tej zveri bolo čo najviac. A myslím si, že nemal by to štát riešiť tak, že sa v tomto spore postaví jednoznačne iba na stranu poľovníkov. Takže by ma zaujímalo, aký je postoj poľnohospodárskych organizácií k tomuto návrhu zákona.
P. Paška, predseda NR SR: (2008-10-21):
(Hlasovanie.) 134 prítomných, 132 za, 1 sa zdržal, 1 nehlasoval. Konštatujem, že sme návrh pridelili výborom a určili lehoty na prerokovanie. Ďakujem pekne. Budeme pokračovať v rozprave, ktorú sme prerušili pred hlasovaním a poprosím techniku, aby mi ukázali, pán poslanec Mikloš do rozpravy. Pán poslanec nie je v sále, takže pán poslanec Petrák. Dámy a páni, poprosím o pozornosť, budeme pokračovať v prerušenej rozprave. Ešte tu nemáme navrhovateľku, takže počkáme chvíľočku. Vyhlasujem päťminútovú prestávku, nie je tu navrhovateľka. (Päťminútová prestávka.) (Po prestávke.)
Šefčík, Marek, poslanec NR SR (2021-05-12):
Ďakujem pekne za slovo. Tak rovnako poslanec Suja ako predtým aj poslanec Mazurek nemajú problém prekrútiť moje slová. Takže ja som za, aby si každý povedal svoj názor. Ja s tým vôbec nemám problém. Ja som to na konci svojej faktickej poznámky povedal odľahčene, ale je úplne iné povedať si svoj názor na nejakú vec a úplne iné napríklad zľahčovať holokaust, šíriť nenávisť voči ľuďom. A ja si myslím, že je rovnako zlé tiež, ak zľahčujete epidemiologickú situáciu, pretože ide o ľudské životy. Myslím, že rovnako ako bývalý prezident USA, ktorý spomenul savo, alebo prezident Bieloruska, ktorý spomínal vodku, rovnako aj vy – bromhexín, vodka, chrípôčka – ste zodpovední za to, že ten boj s pandémiou bol a je omnoho ťažší a zložitejší. V takom zmysle som to myslel, ste zodpovední za to, čo hovoríte, pretože takisto ovplyvňujete verejnú mienku niektorých ľudí a skutočne môže sa stať, že niektorí takto aj, myslím, o ivermektíne ste hovorili a takýchto veciach, takto môžu podľahnúť tomu, že niečo, čo nepomáha, im zachráni život. Že to budete zľahčovať, že chrípôčka a tak ďalej a tak ďalej. Ďakujem.
P. Paška, predseda NR SR: (2008-09-18):
(Hlasovanie.) 135 prítomných, 98 za, 37 sa zdržalo. Tieto body sme schválili.
Laurenčík, Milan, podpredseda NR SR (2020-12-08):
Pani poslankyňa Anna Andrejuvová.
Hrušovský, Pavol, podpredseda NR SR (2011-09-14):
Na vystúpenie pána poslanca Solymosa traja páni poslanci. Pán poslanec Glváč posledný. Nech sa páči, pán podpredseda Fico.
P. Hrušovský, predseda NR SR: (2005-12-07):
V. Horák, poslanec: Pardon, v rozprave vznikol procedurálny návrh nerokovať o tomto programe ďalej, predložil ho pán poslanec Vážny, takže budeme hlasovať o nepokračovaní v rokovaní.
Přidal, Alojz, poslanec NR SR (2014-03-20):
Pán kolega Jarjabek, hádam ste len nečakali, že KDH bude voliť Roberta Fica alebo že odporučí svojim voličom: „Voľte Roberta Fica.“ Veď Roberta Fica za prezidenta nechcú ani voliči strany SMER, boja sa, že nikto zo strany SMER nie je schopný nielenže spraviť toľko kľukov, ale ani im zabezpečiť istoty, ktoré im Robert Fico sľúbil. KDH sľúbilo ľuďom prácu, Robert Fico sľúbil ľuďom koláče bez práce. My chceme, aby za dva roky povedal, kde sú tie koláče, ktoré im sľúbil. My chceme, aby Robert Fico skladal zo svojho vládnutia jednoducho účty. Ja som nechcel Roberta Fica ani za premiéra, ja som hlasoval za dôveru predchádzajúcej vlády. Bola to prvá ponovembrová vláda bez komunistov. Ja som Roberta Fica nechcel za premiéra a nechcem ho ani za prezidenta.
Šipoš, Michal, poslanec NR SR (2024-09-26):
Ja vás chcem upozorniť, pán predsedajúci, že toto, čo teraz tu robíte, je hanebné a nedôstojné Národnej rady Slovenskej republiky. Pred voľbami ste všetci hovorili, aby tu bol profesionalizmus, aby každý dostal priestor, aby tu neboli skrátené legislatívne konania. Robíte presný opak a potom sa tvárite, že chcete, aby tu bol poriadok, aby bol kľud, aby bol každý kľudný, ale robíte z opozičných kolegov štatistov. Je to hanba a toto chcem, aby tu zaznelo, aby si to všetci ľudia na Slovensku, čo to pozerajú, zapamätali, akým spôsobom vládnete. (Potlesk.)
Hrnko, Anton, poslanec NR SR (2016-04-22):
Ďakujem. Najskôr, pán Fecko, nehnevajte sa, jak ste tu boli a začala schôdza, tak sa hymna hrala. Hrala sa tu hymna? Áno. Ale parlament zasadá nepretržite. Takže, dobre, nebudem už o tomto debatovať, ale mohol by som teraz o hocičom hovoriť. Ale vrátim sa tuto k pánovi Dostálovi. Pán Dostál, vy ste reprezentant tých myšlienok, vy ste od začiatku boli proti vzniku Slovenskej republiky, ste určitým spôsobom nositeľom čechoslovakizmu. Ja to nehovorím, či je to pozitívne alebo negatívne, ste nositeľom týchto ideí. Tak keď hovoríte o tej strate občianstva, tak Benešova vláda v roku 1929 podpísala unikátnu zmluvu so Spojenými štátmi americkými, ktorú Spojené štáty americké nemali s nijakým iným štátom, ktorým zbavila vyše 800-tisíc Slovákov občianstva Česko-slovenskej republiky. Viete prečo? Pretože ich chcela vyradiť z politiky na Slovensku. Vy ste sedeli, myslím, na zahraničnom výbore alebo výbore pre integráciu, kde hovoril pán minister o... (Reakcia z pléna.) Nesedeli ste tam, inak boli by ste počuli, ako to vykladal pán minister. Ale jedno je vec, to, čo som nedopovedal. Tých 1 300 stratených občianstiev je 1 300 lepších osudov, aké máme my tu doma. A keby ich nestratili, ten ich lepší osud mohol postihnúť 5,2 mil. v neporiadku a chaose v tejto krajine. A preto si myslím, že nerozprávajte, že to je niečo neústavné, keď všetci povedali, že to je v súlade so zákonmi, s európskymi normami, s... (Prerušenie vystúpenia časomerom.)
Danko, Andrej, podpredseda NR SR (2024-09-17):
Ďakujem. Prerušujem rokovanie o tomtom bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 448/2008 o sociálnych službách a o zmene a doplnení zákona 455/1991 Z. z. o živnostenskom podnikaní (živnostenský zákon) v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený tlač ako 408. Návrh na jeho pridelenie na prerokovanie výborom je v rozhodnutí č. 439. Prosím ministra práce, sociálnych vecí a rodiny Erika Tomáša, aby vládny návrh zákona uviedol. [Rokovanie v prvom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 408.]
Grendel, Gábor, podpredseda NR SR (2021-09-29):
S faktickou poznámkou pán poslanec Kotleba. Len vás poprosím, aby ste si v zmysle platných predpisov nasadili rúško. Ďakujem. Aj ostatní kolegovia.
Škopová, Anežka, poslankyňa NR SR (2024-06-27):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, poslanec NR SR (2012-12-14):
Jozef, vyslovil si takú obavu, alebo teda, že si sám sebe kladieš otázku, že ktovie, či vlastne minister a pán premiér vedia, čo robia. Ja zase vyslovím obavu, že ja som presvedčený o tom, že oni vedia presne, čo robia. Ak by pán minister bol lekár alebo učiteľ a dosadili by ho za ministra hospodárstva, teoreticky táto otázka tvoja by bola opodstatnená. Ale pán minister je dlhoročný podnikateľ v energetike, on veľmi dobre vie, čo v tom zákone je napísané.
Hrušovský, Pavol, podpredseda NR SR (2010-09-09):
Ďakujem, pani poslankyňa. Ak sa nevedia dohodnúť štyria právnici, musí sa dohodnúť 150 poslancov. Jednoducho Národná rada má oprávnenie zo zákona o návrhu rozhodnúť hlasovaním. A v tejto chvíli nevidím inú možnosť a iné riešenie, aj keď pri použití práva môžeme ten výklad mať rôzny, a názory tiež, ale v tejto chvíli považujem vaše odôvodnenie za návrh, ktorým žiadate, aby Národná rada odvolala troch členov Rozhlasovej rady. (Ruch v sále.)
Paška, Pavol, predseda NR SR (2014-01-28):
Pán poslanec Miškov.
Zimenová, Zuzana, poslankyňa NR SR (2018-05-25):
Ďakujem pekne. Len po týchto vystúpeniach si dovolím povedať naozaj že pár viet. Nie je to odtrhnutosť od reality, všade vo svete to funguje. My sme súčasťou tohto moderného sveta, kde to funguje, prosím vás, už by sme sa mali naozaj prebrať a mali by sme niečo pre tie deti urobiť, pretože, ako som spomenula, my tu máme povinnú školskú dochádzku aj pre deti cudzincov. Ja sa rozprávam o každom jednom dieťati, ktoré nevie po slovensky a je hodené do našej školy a dostane do ruky šlabikár. A posledná poznámka, ktorú chcem povedať, tu výskumníci a výskumníčky z aplikovanej jazykovedy konštatujú tento stav zarovno so mnou. Ja som expertom vo vzdelávacej oblasti, oni sú expertom v jazykovej oblasti. Ak sa tieto dve oblasti dokážu zhodnúť a ponúkať riešenia, tak by sme to nemali brať na ľahkú váhu a ignorovať. Ďakujem.
M. Číž, podpredseda NR SR: (2006-12-05):
Pokračujeme druhým čítaním o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov . Tento vládny návrh ste dostali pred prvým čítaním ako tlač 74 a spoločnú správu výborov ako tlač 74a. Vládny návrh zákona v zastúpení podpredsedu vlády a ministra vnútra odôvodní podpredseda vlády a minister spravodlivosti Slovenskej republiky Štefan Harabin. Pán minister a podpredseda vlády, máte slovo. Š. Harabin, podpredseda vlády a minister spravodlivosti SR: Vážený pán predsedajúci, vážené pani poslankyne, páni poslanci, hlavným cieľom návrhu novely zákona o azyle je zabezpečiť implementáciu tzv. kvalifikačnej smernice, ktorá pre členské štáty Európskej únie stanovuje spoločné kritériá na identifikáciu osôb, ktoré medzinárodnú ochranu skutočne potrebujú, a zároveň upravuje aj minimálnu úroveň výhod poskytovaných týmto osobám. V súvislosti s uvedeným cieľom sa zavádza nová forma medzinárodnej ochrany, tzv. doplnková ochrana, ktorá bude poskytovaná cudzincom ohrozeným v krajine pôvodu váženým bezprávím, akým je najmä uloženie trestu smrti, mučenie, neľudské alebo ponižujúce zaobchádzanie. Doplnkovú ochranu bude poskytovať Ministerstvo vnútra Slovenskej republiky v rámci konania o udelenie azylu, ale na rozdiel od azylu bude mať prevažne dočasný charakter. Cudzinci budú počas poskytovania doplnkovej ochrany oprávnení na prechodný pobyt na území Slovenskej republiky, umožní sa im prístup na trh práce a v zdravotnej starostlivosti. V súlade s kvalifikačnou smernicou sa navrhujú aj zmeny v dôvodoch na zamietnutie žiadosti o udelenie azylu ako neprípustnej na udelenie azylu, na odňatie azylu a na zastavenie konania o udelenie azylu. Návrh zákona bol prerokovaný v určených výboroch, z ktorých vzišlo celkovo 8 pripomienok. O pripomienkach odporúčam hlasovať, tak ako to v spoločnej správe navrhuje gestorský výbor. Vážený pán predsedajúci, vážené panie poslankyne, páni poslanci, záverom si dovoľujem požiadať o schválenie predloženého návrhu zákona v intenciách pripomienok, ktoré gestorský výbor odporúča v spoločnej správe schváliť. Ďakujem za pozornosť.
Laurenčík, Milan, podpredseda NR SR (2020-12-02):
Pán poslanec Róbert Halák.
P. Hrušovský, predseda NR SR: (2003-12-04):
B. Hanzel, poslanec: Áno, ďakujem. Pán minister, tak ako ste to hovorili, tak som to počul aj zhodou okolností pred nejakými dvoma týždňami na katastri, kde som sa bol pýtať na nejakú vec a práve pani riaditeľka mi vysvetľovala, že v podstate nebol by problém, keby boli posilnení aspoň o pár ľudí a že by sa tento čas dal výrazne, výrazne skrátiť. Takýmto spôsobom, že keď sa nerešpektuje tá potreba, ktorú tam majú, možno z titulu nejakého šetrenia, ale sám ste povedali teraz, že v Bratislave je tá potreba a sklz je veľký. Tak oni nedokážu, aspoň tak tvrdia, nedokážu dohnať tento sklz s počtom pracovníkov, ktorý majú a že by bolo veľmi dobré, keby nejakým spôsobom to niekto zobral na vedomie a posilnil aspoň počas tej lehoty, pokiaľ sa ten sklz dobehne, lebo potom by sa to pravdepodobne malo trošku vyrovnať. Ja som sľúbil aj tej pani riaditeľke, že vznesiem túto otázku už len kvôli tomu, aby ten hlas prišiel do neba. Ďakujem.
B. Bugár, podpredseda NR SR: (2004-05-11):
J. Miklušičák, poslanec: Ďakujem. Pán predsedajúci, panie poslankyne, páni poslanci. Vláda Slovenskej republiky 25. februára 2004 schválila návrh na vymenovanie Jána Kľučku, sudcu Ústavného súdu Slovenskej republiky za sudcu Európskeho súdneho dvora a Daniela Švábiho, sudcu Ústavného súdu Slovenskej republiky, za sudcu I. stupňa. Obaja sudcovia podľa oznámenia predsedu Ústavného súdu z 28. apríla 2004, č. správy 486/04, sa funkcie sudcu Ústavného súdu vzdali dňom 26. apríla 2004 a prestávajú pôsobiť na Ústavnom súde Slovenskej republiky. Národná rada Slovenskej republiky podľa čl. 134 ods. 2 Ústavy Slovenskej navrhuje prezidentovi Slovenskej republiky dvojnásobný počet kandidátov na sudcov Ústavného súdu, ktorých má vymenovať, to znamená v tomto prípade štyroch. Za sudcu Ústavného súdu Slovenskej republiky môže byť podľa ustanovenia čl. 134 ods. 3 Ústavy Slovenskej republiky vymenovaný občan Slovenskej republiky, ktorý je voliteľný do Národnej rady Slovenskej republiky, dosiahol vek 40 rokov, má vysokoškolské právnické vzdelanie a je najmenej 15 rokov činný v právnickom povolaní. Navrhnutý kandidát musí mať trvalý pobyt na území Slovenskej republiky. V určenom termíne, t. j. do 19. apríla 2004, bolo predložených celkom 15 návrhov. Ústavnoprávny výbor Národnej rady Slovenskej republiky návrhy prerokoval na svojej 57. schôdzi 20. apríla 2004. Uznesením č. 47 skonštatoval, že všetci 15 navrhovaní - Gabriela Dobrovičová, Milan Ďurica, Ján Gereg, Jozef Kravec, Peter Kresák, Tibor Kubík, Darina Ličková, Ivetta Marušáková, Ladislav Orosz, Juraj Seman, Marián Schmidt, Soňa Smolová, Tibor Šafárik, Jozef Štefanko a Martin Vladik spĺňajú predpoklady ustanovené v čl. 134 ods. 3 Ústavy Slovenskej republiky a možno o nich na schôdzi Národnej rady hlasovať. Základné údaje o navrhnutých kandidátov sú uvedené v predkladanom materiáli. Pán predsedajúci, prosím, otvorte rozpravu.
Gašpar, Tibor, podpredseda NR SR (2024-09-11):
Ďakujem, pán poslanec. Ďalší pán poslanec Bartek.
Gál, Gábor, poslanec NR SR (2011-06-28):
Pán poslanec Čaplovič, chcem vás poprosiť v rámci ústnych, ja tiež neprízvukujem na každej schôdzi, že SMER je dieťaťom KSS a SDĽ, tak poprosím vás, aby ste takéto veci ani nikdy neprízvukovali hlavne kvôli tomu, že ste hovorili, že MOST – HÍD je dieťaťom SMK. Ale chcem vás poprosiť zároveň, aby ste vyvolali vy nejaké bilaterálne rokovania s SMK, hlavne s pánom Csákym, a dohodli sa na tom, že kto nás vlastne založil, lebo oni zas stále prízvukujú, hovoria o tom, že našu stranu vytvoril SMER.
M. Číž, podpredseda NR SR: (2007-02-09):
Ďakujem pekne. Vážené kolegyne, kolegovia, prerušujem rokovanie o tomto bode programu. Pristúpime k ďalšiemu bodu rokovania, ktorým je správa Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za II. polrok 2006 . Správa výboru vám bola rozdaná ako tlač 198. Súčasťou materiálu je aj návrh uznesenia Národnej rady. Správu uvedie poverený člen výboru pre obranu a bezpečnosť pán poslanec Viliam Jasaň. Prosím ho, aby sa ujal slova. Nech sa páči.
Zmajkovičová, Renáta, podpredsedníčka NR SR (2013-09-19):
Pýtam sa, pán spravodajca, chcete na záver? Nech sa páči.
Blanár, Juraj, poslanec NR SR (2011-03-29):
Ďakujem veľmi pekne. Vážený pán eurokomisár a podpredseda Európskej komisie, chcem rovnako poďakovať za to zhutnené priblíženie aktuálnych tém, ktoré v súčasnosti sú naozaj veľmi dôležité pre budúcnosť nielen Európskej únie, ale aj spoločnej meny a jej stabilizácie. Avšak predsa len chcem využiť príležitosť, keďže ste tu, spýtať sa na jednu z dôležitých otázok, ktorá sa bude týkať blízkej budúcnosti aj Slovenskej republiky, a to je príprava nového programovacieho obdobia, ktoré nás čaká, a myslím si, že už dnes je potrebné myslieť na budúcnosť a pripraviť podmienky tak, aby sme naozaj v tomto procese rokovaní, ktoré sa čo nevidieť rozbehnú, boli úspešní a dokázali obhájiť mnohé, mnohé veci, ktoré sa nepodarilo obhájiť v tom predchádzajúcom programovacom období. Nebudem teraz vchádzať do podrobností, ale spomeniem napríklad podporu poľnohospodárov a tak ďalej a tak ďalej. Rád by som poznal váš názor v tejto problematike a možno aj nejaké odporúčanie pre vládu Slovenskej republiky, aby sme boli dostatočne pripravení na tieto rokovania. Ďakujem pekne.
Hrnčiar, Andrej, podpredseda NR SR (2016-10-19):
Ďakujem. Takže navrhovateľka je tu, spravodajca tak isto, budeme pokračovať v rokovaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony (tlač 248). Skončila písomná rozprava, pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Krajniak, nech sa páči.
Mierna, Anna, poslankyňa NR SR (2023-03-30):
Ďakujem pekne za slovo, pán predsedajúci. Ja... včera sme tu mali toto na výbore finančnom a som rada, že tento zákon máme a že teda určite to podporím. Ale vrátim sa k jednému, k jednej vete alebo dvom, ktoré povedal pán poslanec Ferenčák, a využijem tú príležitosť, že tu máme ministra školstva. Ja som od začiatku hovorila to, že súkromné školy, stredné a základné, ktoré sú financované zo samospráv, by mal štát prevziať na seba, na seba. My sme vlastne prijali vtedy ten zákon, keď sú dofinancované, toto na 100 %, a predtým to bolo tých 88 %, zastupiteľstvá sa o tom rozhodovali, ale začiatkom 21. storočia, neviem presne, v ktorom roku to bolo, na ministerstve financií to presne vedia, došlo k zmene financovania, lebo pôvodne súkromné školy financoval štát, a stále som toho názoru, že tieto súkromné školy by mali prejsť pod financovanie štátu, takže toto určite zastávam, ten názor, ktorý mal aj pán poslanec Ferenčák. Ďakujem pekne.
Přidal, Alojz, poslanec NR SR (2014-03-27):
Pán kolega, čo sa týka prezidentských volieb, ja myslím, že už ľudia majú všetky informácie, nech sa rozhodnú podľa svojho svedomia a vedomia, ja budem rešpektovať voľbu ľudí, hlas ľudu, hlas Boží.
Jurinová, Erika, podpredsedníčka NR SR (2015-05-22):
Ďakujem pekne. Otváram všeobecnú rozpravu. Nedostala som žiadnu písomnú prihlášku, ale o slovo požiadal pán navrhovateľ a následne pán spravodajca. Takže dávam slovo pánovi navrhovateľovi.
Jurinová, Erika, podpredsedníčka NR SR (2015-03-20):
S reakciou na faktické poznámky pán poslanec Zajac. (Reakcia z pléna.) Nie. Nevykrikujte, páni poslanci!
L. Gyurovszky, minister výstavby a regionálneho rozvoja SR: (2005-12-08):
Vážený pán predsedajúci, vážený pán poslanec, medzi základné priority programu rozvoja diaľnic, rýchlostných ciest na Slovensku patrí tiež dostavba ťahu rýchlostnej cesty R-1 na trase Trnava - Nitra - Žiar nad Hronom - Banská Bystrica. Pre odporučený variant riešenia trasy R-1 v Nitre v novej polohe, na základe ukončeného procesu EJA v zmysle zákona č. 127/1994 Z. z. o posudzovaní vplyvov na životné prostredie pripravila Národná diaľničná spoločnosť podklady pre vypísanie súťaže na vypracovanie dokumentácie a stavebného zámeru a zároveň dokumentácie pre územné rozhodnutie pre stavbu R-1 južný obchvat mesta Nitra s termínom dodania v III. štvrťroku 2006. Následne bude stavebný zámer predložený v zmysle zákona č. 254/1998 Z. z. o verejných prácach ministerstvu výstavby a regionálneho rozvoja na výkon štátnej expertízy. Protokol o vykonaní štátnej expertízy je jedným z podkladov pre žiadosť o vydanie územného rozhodnutia, ktorého vydanie je predpokladané v priebehu roku 2007. Získané stavebné povolenie sa očakáva v priebehu roku 2008 a začatie výstavby sa javí ako reálne v roku 2009. Toľko južná časť. V severovýchodnej časti mesta v pokračovaní od súčasnej rýchlostnej cesty R-1 končiacej v úrovňovej križovatke pri Dobšinského ulici pripravujeme rozšírenie a .... (nezrozumiteľné slovo) ulíc Chrenovskej a časti Zlatomoraveckej a výstavbu privádzača ku križovatke rýchlostnej cesty R-1 s cestou 151 pri obci Selenec. Realizáciou týchto stavieb rezort dopravy prispeje k zlepšeniu dopravnej situácie v meste Nitra. Uvedeným rezortom pripravené investície v meste Nitra, južná aj severná, sú odlišného charakteru a každá z nich má svoj nezastupiteľný dopravný význam. Je v záujme mesta, aby podporovalo obidve investície a vydalo súhlasné stanoviská pre obidve pripravované investície. Ministerstvo dopravy, pôšt a telekomunikácií sa stavia dlhodobo zodpovedne ku kladeným úlohám a nie je preto namieste spochybňovať naše zámery v meste Nitra.
Žiga, Peter, podpredseda NR SR (2024-04-16):
Vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu tak. Prerušujem rokovanie o tomto bode programu. Budeme pokračovať rokovaním o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Návrh vlády je uverejnený ako tlač 261. Prosím ministra zahraničných vecí a európskych záležitostí Slovenskej republiky Juraja Blanára, aby v zastúpení ministra financií návrh vlády odôvodnil. Nech sa páči, pán minister. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 261.)
Puci, Róbert, poslanec NR SR (2017-10-18):
... že ste v konflikte záujmov a možno by bolo dobré, aby ste sa k danej téme viacej radšej nevyjadrovali. Lebo fakt, pokiaľ by sa jednalo o vládneho poslanca alebo o vládneho ministra, tak by ste nás ukameňovali, aj keby sme prešli len popri budove nejakej spoločnosti. Ďakujem pekne.
Grendel, Gábor, podpredseda NR SR (2021-12-09):
Kolegovia, poprosím vás. Chce si to niekto vymeniť s pani poslankyňou?
Laššáková, Jana, podpredsedníčka NR SR (2013-10-16):
Pán poslanec Hraško, nech sa páči.
Mikloško, Jozef, poslanec NR SR (2015-04-15):
Ďakujem pekne, ja by som chcel troška vážne a troška aj polovážne pripomenúť, že dnes je práve výročie potopenia Titanicu, a teda (smiech v sále) môj procedurálny návrh je vlastne otázka alebo rečnícka otázka, by som povedal, že prečo práve táto schôdza bola na tento dnešný termín ako... (Smiech v sále.)
Hort, Milan, podpredseda NR SR (2010-09-08):
Ďalej s faktickou poznámkou pán poslanec Dušan Muňko, nech sa páči.
T. Mikuš, poslanec: (2007-02-01):
Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie najmenej 15 dní pred schôdzou, na ktorej sa uskutoční prvé čítanie. Predseda Národnej rady posúdil uvedený návrh podľa § 70 ods. 1 Národnej rady o rokovacom poriadku a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z vecného hľadiska zastávam stanovisko, že predložený návrh zákona rieši závažnú problematiku, tak ako to uviedol predkladateľ. Pán predsedajúci, prosím, otvorte rozpravu k uvedenému návrhu zákona.
Jurinová, Erika, podpredsedníčka NR SR (2012-07-03):
Ďakujem pekne. S reakciou na faktické poznámky, pán poslanec Matovič.
Maďarič, Marek, poslanec NR SR (2018-06-21):
Ďakujem pekne. Pán poslanec, jedna poznámka. Myslím, že ste veľmi presne identifikovali ten hlavný dôvod návrhu tohto zákona, ktorým nie sú nejaké technické problémy voľby, ale dôležitosť verejnoprávnych médií. Preto som sa aj ja usiloval a teraz sa spoločne usilujeme prísť s niečím, čo by verejnoprávnym médiám dalo určitú váhu, nezávislosť, dalo by sa to rôznymi slovami charakterizovať. A druhá poznámka. Samozrejme, je na debatu, do akej miery navrhovaný spôsob by dokázal odpolitizovať voľbu, ale zase je to skôr reakcia na súčasný stav, ktorý pokiaľ by tu bola vysoká politická kultúra, tak rovnako by mohol byť zvolený nezávislý kandidát, ale ten súčasne platný stav umožňuje, ak na to je vôľa, zvoliť vyslovenie politického kandidáta.
Grendel, Gábor, podpredseda NR SR (2022-09-23):
(Predsedajúci telefonuje interným telefónom.) Ešte ďalšie procedurálne návrhy. Pán poslanec Gyimesi.
Danko, Andrej, predseda NR SR (2017-05-10):
Dobre. Prerušujem rokovanie o tomto bode programu a pokračujeme podľa plánovaného programu. Ďakujem. (Prerušenie rokovania o 12.07 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2019-06-20):
Pán podpredseda...
Hrušovský, Pavol, podpredseda NR SR (2010-09-09):
Ďakujem, pani poslankyňa, za návrh uznesenia. Prosím, zaujmite miesto pre navrhovateľov. Otváram rozpravu o tomto bode programu. (Hlasy z pléna.) S procedurálnymi? (Odpovede z pléna.) Do rozpravy všetci štyria páni poslanci. Áno? Končím možnosť ďalších prihlášok do rozpravy. Nech sa páči, pán poslanec Rafaj.
B. Bugár, podpredseda NR SR: (2004-05-26):
V poradí ďalšími bodmi programu sú dva návrhy medzinárodných zmlúv, tlač 626 a 627. Nakoľko v uvedených zmluvách ide o pristúpenie Slovenskej republiky k Dodatkovému protokolu a k dohode o implementácii článkov zmluvy o nešírení jadrových zbraní, navrhujem zlúčiť rozpravu o týchto bodoch s tým, že o návrhu uznesenia ku každej z nich budeme hlasovať osobitne. Pýtam sa, či je všeobecný súhlas s týmto návrhom. (Všeobecný súhlas.) Áno, ďakujem pekne. Teraz dávam slovo ministrovi kultúry Slovenskej republiky Rudolfovi Chmelovi a prosím ho, aby obidva návrhy vlády odôvodnil. Ešte prečítam, o ktoré návrhy ide. Dosť sú dlhé. Takže návrh na vyslovenie  súhlasu Národnej rady Slovenskej republiky s pristúpením Slovenskej republiky k Dohode medzi Belgickým kráľovstvom, Dánskym kráľovstvom, Spolkovou republikou Nemecko, Írskou republikou, Talianskou republikou, Luxemburským veľkovojvodstvom, Holandským kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o implementácii článku III ods. 1 a 4 Zmluvy o nešírení jadrových zbraní (tlač 626) a potom návrh na vyslovenie súhlasu Národnej rady Slovenskej republiky s pristúpením Slovenskej republiky k Dodatkovému protokolu k Dohode medzi Rakúskou spolkovou republikou, Belgickým kráľovstvom, Dánskym kráľovstvom, Fínskou republikou, Spolkovou republikou Nemecko, Helénskou republikou, Írskou republikou, Talianskou republikou, Luxemburským veľkovojvodstvom, Holandským kráľovstvom, Portugalskou republikou, Španielskym kráľovstvom, Švédskym kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o implementácii článku III ods. 1 a 4 Zmluvy o nešírení jadrových zbraní (tlač 627). Pán minister kultúry, nech sa páči, máte slovo.
Dostál, Ondrej, poslanec NR SR (2018-02-08):
Vážená pani podpredsedníčka Národnej rady a vážení kolegovia..., vážené kolegyne a kolegovia, dovoľte, aby som v prvom čítaní uviedol návrh zákona, ktorým sa dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov (tlač 837). Návrh predkladajú so mnou poslanci Peter Osuský, Zuzana Zimenová a Viera Dubačová. Účelom predkladaného návrhu zákona je umožniť vysielanie českých rozprávok a ďalších pôvodných audiovizuálnych diel určených deťom do 12 rokov aj v českom jazyku. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Pôvodne sme pre tento používali pracovný názov Lex Spejbl, ale neskôr sme sa priklonili k názvu Lex Hurvínek, pretože Hurvínek lepšie vystihuje absurdnosť situácie, keď sa pôvodné české rozprávky musia na Slovensku dabovať do slovenského jazyka. Alebo teda dabovať by sa mali, a keď sa nedabujú, čo sa tiež stáva, tak ide o obchádzanie zákona o štátnom jazyku prostredníctvom toho, že rozprávky, teda diela určené deťom do 12 rokov sa vydávajú za programy nevhodné pre deti do 12 rokov. Viac o obsahu návrhu zákona by som rád povedal v rozprave, do ktorej sa hlásim ako druhý po Petrovi Osuskom, ktorý je písomne prihlásený za klub.
Žiga, Peter, minister životného prostredia SR (2015-11-26):
Ďakujem pekne. Vážená pani predsedajúca, vážený pán poslanec, vážené panie poslankyne, páni poslanci, problematika náhrady škôd spôsobených zverou je upravená v § 69 a 70 zákona č. 274/2009 o poľovníctve a o zmene a doplnení niektorých zákonov v znení neskorších predpisov. Za škody spôsobené zverou, ak sú zapríčinené nesprávnym užívaním poľovného revíru, zodpovedá užívateľ poľovného revíru. Ministerstvo pôdohospodárstva a rozvoja vidieka Slovenskej republiky za prvoradé považuje realizovať opatrenia, ktoré prispejú k eliminácii vzniku škôd spôsobených zverou. Do zákona o poľovníctve bola preto zakotvená povinnosť užívateľa poľovného revíru a užívateľa poľovného pozemku uzavrieť medzi sebou písomnú zmluvu, v ktorej si dohodnú spôsob a formu minimalizácie škôd spôsobených zverou a na zveri podľa § 25 písm. g) a podľa § 26 ods. 1 písm. l) zákona o poľovníctve. Zásadným predpokladom eliminácie škôd spôsobovaných zverou je zníženie stavov raticovej zveri. Ministerstvo v tejto veci prijalo viacero opatrení. V legislatívne oblasti to bolo najmä zjednodušenie podmienok lovu diviačej zveri v poľovných oblastiach s chovom malej zveri, kde nie je diviak zaradený do kvalitatívnej triedy, a to tak, že tu možno loviť diviaka v čase lovu bez schválneho plánu chovu a lovu, a to aj na spoločnej poľovačke a na vňadisku, čo doteraz nebolo možné. Ďalej ostatnou novelu vykonávacej vyhlášky k zákonu o poľovníctve bol predĺžený čas lovu dospelého diviaka a diviačice, pričom diviača a lanštiaka, minuloročné diviača, možno loviť počas celého roka. Okrem toho ministerstvo v apríli tohto roku vydalo pre orgány štátnej správy poľovníctva usmernenie k plánovaniu chovu a lovu raticovej zveri a ku kontrole jeho plnenia. Usmernenie bolo vydané v spolupráci so Slovenskou poľnohospodárskou a potravinárskou komorou a Slovenskou poľovníckou komorou a jeho cieľom je znížiť stavy raticovej zveri, vrátane diviačej, a tým aj škody, ktoré táto zver spôsobuje. Ďakujem, pani predsedajúca, skončil som.
Zmajkovičová, Renáta, podpredsedníčka NR SR (2013-09-24):
Ďakujem. Otváram všeobecnú rozpravu, do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem všeobecnú rozpravu aj za skončenú. Pán navrhovateľ, chcete ešte slovo? Prerušujem rokovanie o tomto bode programu. Pán spravodajca, chcete ešte záverečné slovo? Nech sa páči.
Baránik, Alojz, poslanec NR SR (2017-12-05):
Ďakujem pekne. Pokiaľ ide o daňové podvody, samozrejme, my políciu nevlastníme, tak ako vy, pán minister. Takže my nemáme možnosť zistiť, ako presne je to s daňovými podvodmi na vašej strane. Vy túto políciu, špeciálne NAKA, používate na politický boj. NAKA nevyšetruje ťažkých kriminálnikov, hlavne vyšetruje aj, ale hlavne vyšetruje opozičné figúry, ako som ja alebo ako sú iní, a tomu sa venuje NAKA. NAKA nabehne, NAKA, NAKA nabehne na niekoho o šiestej hodine ráno, kukláči nabehnú len zato, že si robil srandu z Fica, keď sa uchádzal o prezidentskú funkciu. Takéto veci vy robíte. To znamená, že vy vlastníte políciu a na to ste neodpovedali, pán minister, keď som vám to prvýkrát povedal, tak vám to opakujem. Vy vlastníte políciu, vy vlastníte prokuratúru, pretože ten prokurátor, to je váš prokurátor. A darmo vy hovoríte, že Kočner so Sulíkom, to je nonsens. Ja presne viem, že ako ten prokurátor, ktorý bol čestne zvolený, odkiaľ prišiel a kto ho navrhol, všetko o ňom viem, takže nebudete vy mne tu hovoriť, že tam bola nejaká faloš v tom, nie je to pravda. Čiže, a miesto neho ste si dosadili vlastného generálneho prokurátora, ktorý teraz robí tú špinavú robotu, vás kryje, spolu so špeciálnym prokurátorom Kováčikom vám robia právnu ochranku, aby ste mohli robiť všetky tie veci, ktoré zistíme, čo vlastne sú, keď budeme mať možnosť my sa pozrieť na to, ako pracuje polícia, ako pracuje prokuratúra, ako pracujú súdy.
Záhumenský, Marian, poslanec NR SR (2014-12-04):
Ďakujem pekne. Vážený pán minister, ctené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady Slovenskej republiky pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre pôdohospodárstvo a životné prostredie a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do tridsať dní a v gestorskom výbore do tridsaťdva dní od prerokovania návrhu zákona v Národnej rade v prvom čítaní. Pán predsedajúci, ďakujem, otvorte, prosím, rozpravu.
Záhumenský, Marian, poslanec NR SR (2015-12-11):
Ďakujem pekne, pani predsedajúca. Pán poslanec Zajac, vy skutočne prehadzujete veľkými vidlami miliardy hore-dole. Ja si to všímam už celé štyri roky, jak tu napádate stále pána ministra Počiatka pri každej vašej interpelácii a za vidly miliárd doprava, za vidly miliárd doľava atď. Ja vám pripomeniem, vy vyčítate Ponton City, že ťaží štrk za 81 euro. Ak to bola firma, ktorú tam dosadila strana MOST – HÍD Technolab a ťažila za 85,5 eura, to bolo menej? A keď sa spýtam, alebo vy sa spýtajte lepšie vášho kolegu pána Přidala, on chodil za pánom Lazárom a nabádal ho, aby nezrušil nevýhodnú zmluvu vo Vodárňach v Bratislave pre jeho kamaráta z Trnavy. Bol to pán Modrovič, spýtajte sa, či pozná pána Modroviča a či pozná firmu Dom servis, ktorá vykonávala vo Vodohospodárskej výstavbe Bratislava správu budov a zároveň robila aj účtovníctvo. A aby nemali s tým žiadne náklady, tak aj tie dámy, ktoré robili účtovníctvo, sedeli v tejto budove. To je okej? Alebo je to problém, prečo dneska robíte tuná cirkus s miliardami doľava-doprava, čo si vy ako tak premyslíte, že tak by to mohlo byť len zato, že nejaká firma pána Modroviča stratila správu budov a nevýhodnú zmluvu? Alebo preto, že musel byť zrušený celý odbor obstarávania zato, že porušoval zákony? Ale následne muselo byť zrušených ďalších nevýhodných zmlúv za 20 mil. euro. To je dôvod vášho vystupovania? Spýtajte sa vašich kolegov, možno vám odpovedia. Ďakujem.
Grendel, Gábor, podpredseda NR SR (2020-05-19):
V rozprave vystúpi pán poslanec Kéry.
Shahzad, Silvia, poslankyňa NR SR (2016-12-07):
Ďakujem. V rozprave vystúpili 3 poslankyne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku predložiť predložený návrh zákona v druhom čítaní.
Mojš, Milan, poslanec NR SR (2012-05-16):
Ďakujem. Vážený pán predseda, súčasne odporúčam v zmysle § 74 ods. 1 zákona Národnej rady Slovenskej republiky a v súlade s rozhodnutím predsedu Národnej rady Slovenskej republiky č. 20 zo 17. apríla 2012 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte hlasovať o tomto návrhu.
Kondrót, Maroš, poslanec NR SR (2014-03-20):
Vážený pán predseda, v rozprave k návrhu zákona o tepelnej energetike (tlač 831) vystúpili dvaja poslanci, pani poslankyňa Mezenská a pán poslanec Hlina, boli podané dva pozmeňujúce návrhy. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 13 spoločnej správy spoločne s odporúčaním gestorského výboru schváliť ich.
Bugár, Béla, podpredseda NR SR (2016-04-18):
Ďakujem za slovo, pán predseda. No tak hlboko klesnúť, ako Matovič, nedokáže v tomto štáte nikto. Takže prepáčte, (potlesk) na vás reagovať, to je trest. Takže nebudem reagovať na vás. (Doznievanie potlesku.)
Kollár, Jozef, poslanec NR SR (2010-11-05):
Ďakujem pekne, pán predsedajúci. Výbor Národnej rady Slovenskej republiky pre verejnú správu a regionálny rozvoj prerokoval petíciu 19. októbra a uznesením č. 28 vzal uvedenú petíciu na vedomie. Výbor pre financie a rozpočet prerokoval petíciu tiež 20. októbra a uznesením č. 44 A. zobral ju takisto na vedomie, B. odporučil Národnej rade Slovenskej republiky prerokovať Petíciu proti výstavbe megakasína na Slovensku (tlač 132) a zobrať ju takisto na vedomie, zohľadniť problematiku uvedenú v petícii pri schvaľovaní príslušnej novely zákona č. 171/2005 Z. z., určil za spoločného spravodajcu výborov poslanca Kollára a poveril ho predniesť správu na schôdzi Národnej rady. Toľko k uzneseniu. Prečítam teraz ešte návrh uznesenia Národnej rady Slovenskej republiky k Petícii proti výstavbe megakasína na Slovensku (tlač 132): “Národná rada Slovenskej republiky berie na vedomie Petíciu...,“ ktorej text máte v tlači 132. Toľko z mojej strany. Pán predsedajúci, poprosím, otvorte rozpravu k tomuto bodu.
P. Paška, predseda NR SR: (2009-12-03):
(Hlasovanie.) 143 prítomných, 79 za, 55 proti, 5 sa zdržali, 4 nehlasovali. Schválili sme návrh novely zákona č. 581 o zdravotných poisťovniach. Pán poslanec Vestenický uvedie teraz hlasovanie v prvom čítaní o návrhu pána poslanca Prokopoviča na vydanie zákona, ktorým sa dopĺňa zákon Národnej rady č. 46 Zb. o Slovenskej informačnej službe. Je to tlač 1324. (Hlasovanie o n ávrhu poslanca Národnej rady Slovenskej republiky Pavla Prokopoviča na vydanie zákona, ktorým sa mení a dopĺňa zákon Národnej rady Slovenskej republiky č. 46/1993   Z. z. o Slovenskej informačnej službe v znení neskorších predpisov.)
Mikloš, Ivan, poslanec NR SR (2012-07-02):
Ďakujem pekne. Vážený pán predsedajúci, vážené panie poslankyne, páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon o bankách. Uvedený návrh bol doručený poslancom Národnej rady v stanovenej lehote. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že tento návrh spĺňa po formálnoprávnej stránke všetky náležitosti návrhu zákona. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj účel. Všeobecná časť dôvodovej správy obsahuje informácie o cieli a o súlade s Ústavou Slovenskej republiky. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada uvedený návrh zákona prerokovala v druhom čítaní a v súlade s rozhodnutím predsedu Národnej rady z 1. júna 2012 podľa § 71 zákona o rokovacom poriadku, aby návrh prerokovali nasledovné výbory: výbor pre financie a rozpočet, ústavnoprávny a výbor pre sociálne veci. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Kotleba, Marian, poslanec NR SR (2016-09-20):
Pán kolega Blanár, ja som hovoril o tom, že Banskobystrický samosprávny kraj ako jediný nakupoval na burze a stretli sme sa teda s takouto snahou vďaka tej kartelovej dohode nejakým spôsobom sabotovať náš nákup na burze a možno som to nie celkom presne povedal. Mal som na mysli hlavne nákupy posypovej soli zo strany štátu, to znamená z Národnej diaľničnej spoločnosti a zo Slovenskej správy ciest.